Újabb fecskebarát társasház

Egy újabb XI. kerületi, Karinthy Frigyes úton található társasház csatlakozott a Fecskebarát Társasház Programhoz – ráadásul rögtön dupláztak, hiszen náluk két füstifecske-fészket is számon tart mostantól az Együtt a Fecskékért Egyesület.

Minden új ház egy-egy fontos darab a kirakósban: minél többen csatlakoztok, annál pontosabb képet kapunk arról, hogyan élnek, mikor érkeznek és mennyi fiókát nevelnek ezek a belvárosi madarak. A cél nemcsak az adatgyűjtés, hanem az is, hogy a lakóközösségek összefogásával hosszú távú védelmet biztosítsunk nekik.

Nálatok is laknak fecskék a lépcsőházban, a gangon vagy az udvarban?
Ha XI. kerületi társasházban éltek és van füstifecske-fészketek, regisztráljatok, és legyen a tiétek a következő Fecskebarát Társasház!

Csatlakozás és részletek: egyuttafecskekert.hu