Újbudán dőlt meg a fővárosi hőségrekord

A brutálisan forró napokon ásványvízzel kínálta a járókelőket az Újbuda Közterület-felügyelet az önkormányzat megbízásából az Etele téren és a Bikás parknál, június 28-ától kezdve. A Fővárosi Vízművek ivókutakkal segített a melegtől szenvedőknek a kelenföldi vasútállomásnál, a Móricz Zsigmond körtéren, Újbuda-központban, valamint a Gazdagréti téren. A hőség később sem enyhült, sőt: Újbuda mondhatja magáénak az abszolút fővárosi rekordot, miután június 30-án a HungaroMet Lágymányoson 41 fokot regisztrált. Ilyen meleg még sohasem volt Budapesten a mérések kezdete óta.

A hőségriadó idején igénybe vehető kerületi klimatizált helyiségek, párakapuk, ivókutak és árnyékolt játszóterek listája az alábbi linken érhető el: ujbudaonline.hu/hosegriado-idejere